R E G U L A M E N T U L

P A R C U L U I N A Ț I O N A L R E T E Z A T

**R.N.P. ROMSILVA - ADMINISTRA**Ț**IA PARCULUI NA**Ț**IONAL RETEZAT R.A.**

# ANEXA NR. 1 LA PLANUL DE MANAGEMENT

**AL PARCULUI NAȚIONAL RETEZAT, INCLUZÂND REZERVAȚIILE RONPA0511 GEMENELE, RONPA0513 PEȘTERA ZEICULUI, ÎMPREUNĂ CU SITURILE NATURA**

**2000 SUPRAPUSE - ROSCI0217 RETEZAT și ROSPA0084 MUNȚII RETEZAT PUBLICAT ÎN MONITORUL OFICIAL AL ROMÂNIEI**

# REGULAMENTUL PARCULUI NAȚIONAL RETEZAT, INCLUZÂND

**REZERVAȚIILE RONPA0511 GEMENELE, RONPA0513 PEȘTERA ZEICULUI, ÎMPREUNĂ CU SITURILE NATURA 2000 SUPRAPUSE - ROSCI0217 RETEZAT și**

# ROSPA0084 MUNȚII RETEZAT

CUPRINS

[CAPITOLUL I. Dispoziții generale 3](#_bookmark0)

[CAPITOLUL II. Înfiinţarea, Scopul, Zonarea şi Managementul ariilor naturale protejate 3](#_bookmark1)

[CAPITOLUL III 8](#_bookmark2)

[Reglementarea activităţilor în Parcul Naţional Retezat, situl de importanță comunitară ROSCI0217 Retezat,](#_bookmark3) [aria de protecție specială avifaunistică ROSPA0084 Munții Retezat, RONPA0511 Rezervația Științifică](#_bookmark3)

[Gemenele și RONPA0513 Rezervația naturală Peștera Zeicului 8](#_bookmark3)

[Păşunatul 11](#_bookmark4)

[Cercetarea ştiinţifică 13](#_bookmark5)

[Activitatea speologică 14](#_bookmark6)

[Turism, reguli de vizitare 14](#_bookmark7)

[Serviciul Salvamont 21](#_bookmark8)

[Construcţii 22](#_bookmark9)

[CAPITOLUL IV 23](#_bookmark10)

[Sancţiuni 23](#_bookmark11)

[CAPITOLUL V 24](#_bookmark12)

[Dispoziţii finale 24](#_bookmark13)

## CAPITOLUL I. Dispoziții generale

**Art.1**. Scopul prezentului regulament este de a reglementa activitățile antropice care se desfășoară pe suprafața următoarelor arii naturale protejate: Parcul Național Retezat, rezervațiile RONPA0511 Gemenele și RONPA0513 Peștera Zeicului și siturile Natura 2000 - ROSCI0217 Retezat și ROSPA0084 Munții Retezat, denumite în continuare **ANP**, în vederea conservării capitalului natural și valorificării durabile a resurselor din ariile naturale protejate menționate.

**Art.2**. Respectarea Regulamentului este obligatorie pentru RNP-Romsilva- Administrația Parcului Național Retezat RA, denimită în continuare și **APNR**, pentru autoritățile care reglementează activități pe teritoriul ariilor naturale protejate vizate, precum și pentru persoanele fizice și juridice care dețin sau care administrează terenuri și alte bunuri și/sau care desfășoară activități în perimetrul și în vecinătatea acestora.

## CAPITOLUL II. Înfiinţarea, Scopul, Zonarea şi Managementul ariilor naturale protejate

**Art.3.** Parcul Naţional Retezat, numit în cuprinsul documentului și **PNR**, înfiinţat în anul 1935 prin Jurnalul Consiliului de Miniştri nr. 593, reconfirmat prin Legea nr. 5/2000, este arie naturală

protejată de interes naţional, fiind încadrat în categoria a II-a IUCN – parcuri naţionale.

Administrarea Parcului Naţional Retezat și a ariilor naturale protejate incluse sau suprapuse se realizează în baza Contractului de administrare nr. 5203/AK/08.10.2014, respectiv nr. 104/AC/08.10.2014, încheiat între Ministerul Mediului și Schimbărilor Climatice și Regia Națională a Pădurilor- Romsilva.

Obiectivul contractului îl constituie administrarea Parcului Național Retezat împreună cu situl de importanță comunitară ROSCI0217 Retezat, cu aria de protecție specială avifaunistică ROSPA0084 Munții Retezat și cu ariile protejate de interes național: RONPA0511 Rezervația Științifică Gemenele și RONPA0513 Rezervația naturală Peștera Zeicului.

**Art.4.** (1) Parcul Național Retezat a fost declarat sit de importanţă comunitară în cadrul reţelei Natura 2000, prin Ordinul nr. 1964/2007 al ministrului mediului și dezvoltării durabile, modificat și completat prin Ordinul nr. 2387/2011 al ministrului mediului și pădurilor, sub indicativul ROSCI0217 Retezat.

(2) Parcul Național Retezat a fost declarat arie de protecţie specială avifaunistică prin Hotărârea Guvernului nr. 1284/2007, modificată și completată prin Hotărârea Guvernului nr. 971/2011, sub indicativul ROSPA0084 Munţii Retezat.

**Art.5.** (1) Scopul principal al Parcului Național Retezat este cel de protecţie şi conservare a unor eşantioane reprezentative pentru spaţiul biogeografic naţional, cuprinzând elemente naturale cu valoare deosebită sub aspect fizico-geografic, floristic, faunistic, hidrologic, geologic,

paleontologic, speologic, pedologic sau de altă natură, oferind posibilitatea vizitării în scopuri ştiinţifice, educative, recreative şi turistice.

1. Pe teritoriul ANP se permite desfășurarea de activităţi, în principal a celor tradiționale, cu reglementarea acestora de către structura de administrare a parcului – RNP Romsilva- Administraţia Parcului Naţional Retezat R.A.
2. Pe teritoriul ANP se respectă categoria cea mai restrictivă conform legii și măsurile stabilite în Planul de de management al Parcului Național Retezat.

**Art.6.** Ariile naturale protejate vizate de prezentul regulament se evidențiază în mod obligatoriu în planurile naţionale, zonale şi locale de amenajare a teritoriului şi de urbanism.

**Art.7.** Zonele de protecție ale Parcului Național Retezat, care definesc zonarea internă a sa, sunt:

1. **Zona cu protecţie strictă** constituită, în principal, din Rezervaţia Ştiinţifică Gemenele, corespunzătoare categoriei I.a IUCN - o zonă sălbatică în care nu au existat intervenţii antropice sau nivelul acestora a fost foarte redus, unde este interzisă desfăşurarea oricăror activităţi umane, cu excepţia activităţilor de cercetare. Accesul în Rezervaţia Ştiinţifică Gemenele este permis numai pentru exercitarea unor sarcini de serviciu de către personalul structurilor cu atribuţii în zonă, sau, pentru alte persoane, în baza acordului eliberat de Comisia pentru Ocrotirea Monumentelor Naturii din cadrul Academiei Romane și al acordului emis de către RNP Romsilva- Administrația Parcului Național Retezat R.A. Deasemenea, din Zona cu protecție strictă fac parte și arboretele virgine și cvasivirgine de pe teritoriul ANP, așa cum sunt ele incluse în Catalogul Național al Pădurilor Virgine și Cvasivirgine din România.
2. **Zonele de protecţie integrală**, care cuprind cele mai valoroase bunuri ale patrimoniului natural din interiorul ANP. În interiorul acestor zone se aplică prevederile art. 22, alin. (5) şi (6) din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, astfel:

”(5) În zonele prevăzute la alin. (4) - de protecție integrală - sunt interzise:

* orice forme de exploatare sau utilizare a resurselor naturale, precum și orice forme de folosire a terenurilor incompatibile cu scopul de protecție și/sau conservare;
* activitățile de construcții - investiții, cu excepția celor destinate administrării ariei naturale protejate și/sau activităților de cercetare științifică ori a celor destinate asigurării siguranței naționale sau prevenirii unor calamități naturale.
1. Prin excepție de la prevederile alin. (5), în zonele de protecție integrală, în afara perimetrelor rezervațiilor științifice, se pot desfășura următoarele activități:
	1. științifice și educative;
	2. activități de ecoturism care nu necesită realizarea de construcții - investiții;
	3. utilizarea rațională a pajiștilor pentru cosit și/sau pășunat, numai cu animale domestice proprietatea membrilor comunităților care dețin pășuni sau care dețin dreptul de utilizare a acestora în orice formă recunoscută prin legislația națională în vigoare, pe suprafețele, în perioadele și cu speciile și efectivele avizate de administrația parcului, astfel încât să nu fie afectate habitatele naturale și speciile de floră și faună prezente;
	4. localizarea și stingerea operativă a incendiilor;
2. intervențiile în scopul reconstrucției ecologice a ecosistemelor naturale și a reabilitării unor ecosisteme necorespunzătoare sau degradate, cu avizul administrației ariei naturale protejate, în baza hotărârii consiliului științific, și aprobate de către autoritatea publică centrală pentru protecția mediului și pădurilor;
3. acțiunile de înlăturare a efectelor unor calamități, cu avizul administrației ariei naturale protejate, în baza hotărârii consiliului științific, cu aprobarea autorității publice centrale pentru protecția mediului și pădurilor. În cazul în care calamitățile afectează suprafețe de pădure, acțiunile de înlăturare a efectelor acestora se fac cu avizul administrației, în baza hotărârii consiliului științific, și cu aprobarea autorității publice centrale pentru protecția mediului și pădurilor;
4. acțiunile de prevenire a înmulțirii în masă a dăunătorilor forestieri, care nu necesită extrageri de arbori, și acțiunile de monitorizare a acestora;
5. acțiunile de combatere a înmulțirii în masă a dăunătorilor forestieri, care necesită evacuarea materialului lemnos din pădure, în cazul în care apar focare de înmulțire, cu avizul administrației, în baza hotărârii consiliului științific, cu aprobarea autorității publice centrale pentru protecția mediului și pădurilor.”.
6. **Zonele de conservare durabilă**, denumite şi zone-tampon, care fac trecerea între zonele cu protecţie strictă sau integrală şi cele de dezvoltare durabilă.

În zonele de conservare durabilă se aplică prevederile art. 22, alin. (7) și (8) din Ordonanța de Urgență a Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările și completările ulterioare, astfel: ”(7) În zonele-tampon, respectiv în zonele de conservare durabilă și de management durabil este interzisă realizarea de construcții noi, cu excepția celor ce servesc strict administrării ariei naturale protejate sau activităților de cercetare științifică, ori a celor destinate asigurării siguranței naționale sau prevenirii unor calamități naturale.

(8) În zonele de conservare durabilă se pot desfășura următoarele activități:

1. științifice și educative;
2. activități de ecoturism care nu necesită realizarea de construcții-investiții;
3. utilizarea rațională a pajiștilor pentru cosit și/sau pășunat pe suprafețele, în perioadele și cu speciile și efectivele avizate de administrația parcului, astfel încât să nu fie afectate habitatele naturale și speciile de floră și faună prezente;
4. localizarea și stingerea operativă a incendiilor;
5. intervențiile pentru menținerea habitatelor în vederea protejării anumitor specii, grupuri de specii sau comunități biotice care constituie obiectul protecției, cu aprobarea autorității publice centrale pentru protecția mediului și pădurilor, cu avizul administrației ariei naturale protejate, în baza hotărârii consiliului științific, a planului de acțiune provizoriu, elaborat și valabil până la intrarea în vigoare a planului de management;
6. intervențiile în scopul reconstrucției ecologice a ecosistemelor naturale și al reabilitării unor ecosisteme necorespunzătoare sau degradate, cu avizul administrației ariei naturale protejate, în baza hotărârii consiliului științific, aprobate de către autoritatea publică centrală pentru protecția mediului și pădurilor;
7. acțiunile de înlăturare a efectelor unor calamități, cu avizul administrației ariei naturale protejate, în baza hotărârii consiliului științific și, ulterior, cu aprobarea autorității publice centrale pentru protecția mediului și pădurilor. În cazul în care calamitățile afectează suprafețe de pădure, acțiunile de înlăturare a efectelor acestora se fac cu avizul administrației ariei naturale protejate, în baza hotărârii consiliului științific, aprobate ulterior de către autoritatea publică centrală pentru protecția mediului și pădurilor;
8. activitățile de protecție a pădurilor, acțiunile de prevenire a înmulțirii în masă a dăunătorilor forestieri, care necesită evacuarea materialului lemnos din pădure în cantități care depășesc prevederile amenajamentelor, se fac cu avizul administrației ariei naturale protejate, în baza hotărârii consiliului științific și, ulterior, cu aprobarea autorității publice centrale pentru protecția mediului și pădurilor;
9. activități tradiționale de utilizare a unor resurse regenerabile, în limita capacității productive și de suport a ecosistemelor, prin tehnologii cu impact redus, precum recoltarea de fructe de pădure, de ciuperci și de plante medicinale, cu respectarea normativelor în vigoare. Acestea se pot desfășura numai de către persoanele fizice sau juridice care dețin/administrează terenuri în interiorul parcului sau de comunitățile locale, cu acordul administrației ariei naturale protejate;
10. lucrări de îngrijire și conducere a arboretelor, lucrări speciale de conservare cu accent pe promovarea regenerării naturale și fără extragerea lemnului mort, cu excepția cazurilor în care se manifestă atacuri de dăunători ai pădurii ce se pot extinde pe suprafețe întinse, în primul rând de parcele întregi limitrofe zonelor cu protecție strictă sau integrală, în restul zonei-tampon fiind permisă aplicarea de tratamente silvice care promovează regenerarea pe cale naturală a arboretelor:

tratamentul tăierilor de transformare spre grădinărit, tratamentul tăierilor grădinărite și cvasigrădinărite, tratamentul tăierilor progresive clasice sau în margine de masiv cu perioada de regenerare de minimum 10 ani. Tratamentele silvice se vor aplica cu restricții impuse de planurile de management ale parcurilor și de ghidurile de gospodărire a pădurilor în arii protejate;

1. activități tradiționale de utilizare a resurselor regenerabile, prin introducerea de tehnologii cu impact redus.”.
2. **Zonele de dezvoltare durabilă** cuprind perimetrele construite delimitate ca atare în Planurile de Urbanism General, în zonele Gura Zlata, Râuşor, Pietrele și Câmpușel. Limitele acestor zone sunt stabilite prin Planurile de Urbanism General aferente unităților administrativ- teritoriale Râu de Mori, Sălaşu de Sus și Uricani.

În zonele de dezvoltare durabilă se aplică prevederile art. 22, alin. (10) din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, astfel:

”(9) Zone de dezvoltare durabilă a activităților umane sunt zonele în care se permit activități de investiții/dezvoltare, cu prioritate cele de interes turistic, dar cu respectarea principiului de utilizare durabilă a resurselor naturale și de prevenire a oricăror efecte negative semnificative asupra biodiversității.”.

**Art.8.** (1) Responsabilitatea administrării ariilor naturale protejate vizate de prezentul regulament revine RNP Romsilva- Administraţia Parcului Naţional Retezat R.A., unitate cu personalitate juridică în structura Regiei Naţionale a Pădurilor- Romsilva, conform ordinului nr. 287/02.04.1999 al ministrului apelor pădurilor și protecției mediului şi Hotărârii de Guvern nr. 229/2009 privind aprobarea Regulamentului de organizare şi funcţionare a Regiei Naţionale a Pădurilor- Romsilva, cu modificările și completările ulterioare. RNP Romsilva- Administrația Parcului Național Retezat

R.A. transpune în practică Planul de Management al Parcului Național Retezat, incluzând rezervațiile RONPA0511 Gemenele și RONPA0513 Peștera Zeicului, împreună cu siturile Natura 2000 - ROSCI0217 Retezat și ROSPA0084 Munții Retezat, urmăreşte respectarea acestuia, organizează şi desfăşoară activităţi specifice şi supraveghează toate activităţile care se desfăşoară pe teritoriul Parcului Național Retezat, al siturilor Natura 2000 - ROSCI0217 Retezat și ROSPA0084 Munții Retezat - și al rezervațiilor RONPA0511 Gemenele și RONPA0513 Peștera Zeicului, în conformitate cu obiectivele acestor arii naturale protejate şi în conformitate cu Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

1. Activităţile de cercetare care se desfăşoară pe teritoriul Rezervaţiei Ştiinţifice Gemenele, cu limitările descrise în planul de management, sunt permise cu acordul RNP Romsilva- Administrația Parcului Național Retezat R.A. și al Comisiei pentru Ocrotirea Monumentelor Naturii din cadrul Academiei Române.
2. Activitățile de pază și control pe teritoriul Rezervației Științifice Gemenele se exercită de către personalul RNP Romsilva- Administrația Parcului Național Retezat R.A. Personalul angajat/contractual al Academiei Române are atribuţii de pază și administrare a bunurilor Academiei Române de pe teritoriul Parcului Național Retezat.

**Art.9.** (1) Activităţile RNP Romsilva- Administrația Parcului Național Retezat R.A. legate de conservarea biodiversităţii sunt coordonate şi aprobate de Consiliul Ştiinţific al Parcului Național Retezat, conform competențelor legale ale acestuia.

(2) Eliberarea de avize/acorduri/aprobări de către RNP Romsilva- Administrația Parcului Național Retezat R.A. pentru executarea de lucrări şi/sau desfăşurarea de activităţi care pot avea impact negativ semnificativ asupra mediului, în cuprinsul ANP, se face cu avizul consiliului științific. **Art.10.** Participarea factorilor interesaţi la managementul ariilor naturale protejate vizate de prezentul regulament se asigură prin Consiliul Consultativ de Administrare al Parcului Național Retezat, care are rol consultativ în planificarea şi realizarea activităţilor legate de administrarea ANP, conform competențelor legale ale acestuia.

**Art.11.** Pe teritoriul ANP şi în vecinătatea acestora se interzice desfăşurarea de activităţi care generează un impact negativ asupra mediului. Autorizarea activităţilor, planurilor şi proiectelor pe teritoriul ANP și în vecinătatea acestora se face cu avizul/acordul RNP Romsilva- Administrația Parcului Național Retezat R.A.

# CAPITOLUL III

## Reglementarea activităţilor în Parcul Naţional Retezat, situl de importanță comunitară ROSCI0217 Retezat, aria de protecție specială avifaunistică ROSPA0084 Munții Retezat, RONPA0511 Rezervația Științifică Gemenele și RONPA0513 Rezervația naturală Peștera Zeicului

**Activităţi de silvicultură, vânătoare şi pescuit**

**Art.12.** (1) Fondul forestier naţional de pe teritoriul ariilor naturale protejate vizate de prezentul regulament se supune reglementărilor legale în vigoare – Codul Silvic şi alte acte normative specifice domeniului, inclusiv norme şi instrucţiuni tehnice.

1. Pe toate terenurile care fac parte din fondul forestier naţional inclus în ANP se execută numai activităţile specifice prevăzute în amenajamentele silvice sau alte studii de specialitate, cu respectarea planului de management şi a reglementărilor în vigoare privind zonarea internă a parcului.
2. Amenajamentele silvice, pentru toate terenurile forestiere din ANP, indiferent de natura proprietăţii lor, trebuie avizate de RNP Romsilva- Administrația Parcului Național Retezat R.A., în baza hotărârii Consiliului Științific. Pentru aceasta, beneficiarul sau executantul lucrărilor de amenajare invită la Conferinţa I-a de amenajare un reprezentant al RNP Romsilva- Administrația Parcului Național Retezat R.A., iar pentru Conferinţa a II-a de amenajare depune la RNP Romsilva- Administrația Parcului Național Retezat R.A. o copie a documentelor relevante, cu cel puţin două săptămâni înainte de organizarea conferinței, eveniment la care trebuie invitat şi un reprezentant al RNP Romsilva- Administrația Parcului Național Retezat R. A.
3. Modificarea prevederilor amenajamentelor silvice menționate la alin. (3) se face pe baza avizului RNP Romsilva- Administrația Parcului Național Retezat R.A., în baza hotărârii Consiliului Științific.
4. Lucrările silvice şi/sau de exploatare a masei lemnoase care se pot executa pe teritoriul ANP sunt cele prevăzute în Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.
5. Pe terenurile cu vegetaţie forestieră situate în afara fondului forestier naţional de pe teritoriul ANP se desfăşoară activităţi conform legislaţiei în vigoare, cu avizul RNP Romsilva- Administrația Parcului Național Retezat R.A.
6. Pentru a nu afecta habitatele și/sau speciile ce fac obiectul conservării în siturile Natura 2000 ROSCI0217 Retezat şi ROSPA0084 Munţii Retezat, tăierea vegetaţiei forestiere, atât în interiorul cât și în afara fondului forestier național se face cu respectarea condițiilor specifice stabilite de APNR.
7. Construirea de drumuri auto noi de orice categorie, realizarea de instalaţii de scos-apropiat, precum și reabilitarea/modernizarea celor existente se pot face numai cu avizul APNR.

**Art.13.** Conform prevederilor legale în vigoare, RNP Romsilva- Administrația Parcului Național Retezat R.A. emite condiții specifice atât pentru lucrările de punere în valoare a masei lemnoase, cât și pentru lucrările de exploatare a acesteia, pentru fiecare partidă în parte. Pentru aceasta vor fi parcurse următoarele etape:

* 1. solicitarea pentru emiterea condițiilor specifice trebuie înaintată în scris la RNP Romsilva- Administrația Parcului Național Retezat R.A., iar răspunsul va fi transmis tot în scris, concomitent

cu aplicarea/neaplicarea vizei - semnătură şi ştampilă - pe actul de punere în valoare a masei lemnoase, numit în continuare APV;

* 1. documentaţia prin care se solicită condițiile specifice trebuie să cuprindă:
* APV original sau copie după acesta;
* copie după prevederile planului decenal sau ale planului lucrărilor de îngrijire din amenajament, corespunzător unităţii/unităţilor amenajistice pentru care se solicită condițiile specifice;
* schiţa parchetului, de preferinţă pe copie după harta amenajistică;
	1. pentru instalații de scos-apropiat, numite în continuare ISA - căi de acces tractoare, linii de funicular sau căi pentru atelaje, memoriul tehnico-justificativ va fi prezentat spre avizare înainte de a se face marcarea arborilor din traseul instalaţiei respective; partida rezultată în urma marcării acestor arbori va fi prezentată pentru emiterea condițiilor specifice separat de partida/partizile pentru care se amenajează ISA, ca partidă distinctă; în cazul neprezentării spre avizare a memoriului tehnico-justificativ al instalației de scos-apropiat, RNP Romsilva- Administrația Parcului Național Retezat R.A. nu va emite condiții specifice pentru partida corespondentă. **Art.14.** (1) Structurile de administrare silvică sunt obligate să obţină condițiile specifice emise de RNP Romsilva- Administrația Parcului Național Retezat R.A. pentru fiecare partidă de masă lemnoasă.

(2) RNP Romsilva- Administrația Parcului Național Retezat R.A. are dreptul de a verifica situaţia aplicării în practică a prevederilor amenajamentelor silvice sau ale altor studii de specialitate executate pe teritoriul parcului.

**Art.15.** (1) Se interzice pescuitul şi repopularea cu peşte pe teritoriul ANP, cu excepţia următoarelor zone:

* zona de dezvoltare durabilă;
* lacul de acumulare Gura Apelor;
* cursul de apă Lăpuşnicul Mare - până la confluența cu Pr. Drăgșanului;
* cursul de apă Lăpuşnicul Mic - până la confluența cu Pr. Ursului;
* cursul de apă Râul Șes - până la confluența cu Pr. Scheiului;
* cursul de apă Nucșoara - până la confluența cu Pr. Galeșul.

În restul teritoriului ANP pescuitul este permis doar în situații deosebite, în principal în scopuri ştiinţifice, cu avizul scris al RNP Romsilva- Administrația Parcului Național Retezat R.A.

1. Pe lacul de acumulare Gura Apelor este interzisă folosirea în scop recreativ, inclusiv pentru pescuit, a ambarcațiunilor cu motoare termice, dar utilizarea ambarcațiunilor cu alt sistem de propulsie este permisă.
2. Pe teritoriul ANP este interzisă colectarea amfibienilor şi reptilelor, cu excepţia acţiunilor cu scop ştiinţific avizate de RNP Romsilva- Administrația Parcului Național Retezat R.A.
3. Pe întreaga suprafaţă a Parcului Național Retezat activitatea de vânătoare este interzisă.
4. La distanţe mai mici de 1 kilometru de limita Parcului Național Retezat, în exteriorul acestuia, se interzice hrănirea şi/sau nădirea speciilor de faună sălbatică.
5. Accesul pe teritoriul Parcului Național Retezat cu arma de vânătoare, chiar dacă este purtată în toc, sau cu instrumente de pescuit se face conform legislaţiei în vigoare.
6. Prin excepţie de la alin. (4) şi (6), pe teritoriul Parcului Național Retezat accesul cu arma de vânătoare sau cu instrumente de pescuit este permis astfel:
	* numai pentru urmărirea exemplarelor din speciile urs, mistreț, cerb comun, căprior și capră neagră, rănite în afara Parcului Național Retezat, cu explicarea ulterioară exactă, în maxim 24 de ore, a necesității acestei acțiuni; dacă explicarea necesității acțiunii întârzie peste acest interval de timp, se consideră că acțiunea respectivă este vânătoare ilegală conform alin. (4) din prezentul Regulament;
	* conform excepțiilor prevăzute la alin. (1);
	* pentru cazuri speciale, cu aprobarea RNP Romsilva- Administrația Parcului Național Retezat

R.A. emisă în baza hotărârii Consiliului Ştiințific.

1. Activitățile de vânătoare organizate în bazinul superior al Râului Șes, în afara Parcului Național Retezat dar în cadrul ROSCI0127 Retezat, vor fi aduse la cunoștința Administrației Parcului Național Retezat cu cel puțin 48 de ore înainte.
2. Faptele ilegale din domeniile vânătorii şi pescuitului pot fi constatate şi sancţionate de personalul RNP Romsilva- Administrația Parcului Național Retezat R.A. împuternicit în acest sens, precum şi de alte persoane abilitate conform prevederilor legale.

## Păşunatul

**Art.16.** (1) Utilizarea păşunilor din ANP este permisă, atât în mod direct de către proprietari, cât şi prin închiriere către terţi, numai în baza avizului/acordului scris emis de APNR.

1. Responsabilitatea pentru modul de exploatare a păşunilor din ANP revine utilizatorilor acestora, atât persoanelor fizice cât și celor juridice.
2. Proprietarii/administratorii păşunilor sunt responsabili în cazul încheierii cu terții a unor contracte care nu respectă prevederile legale privind păşunatul - capacitea de suport a păşunilor, locul/zonele de păşunat, speciile de animale domestice admise la păşunat, numărul de câini permis şi altele asemenea.
3. RNP Romsilva- Administrația Parcului Național Retezat R.A. are dreptul de a verifica în teren respectarea legalităţii privind păşunatul.

**Art.17.** Pe teritoriul ANP activitatea pastorală se desfăşoară respectându-se studiile de specialitate în domeniu, în special în ceea ce privește încărcătura de animale - capacitatea de suport a pășunilor

- conform bonităţii păşunilor subalpine şi alpine, stabilită prin studii de specialitate acceptate de RNP Romsilva- Administrația Parcului Național Retezat R.A.

**Art.18.** Pe teritoriul ANP păşunatul se supune următoarelor reglementări:

* 1. păşunatul este interzis în zona cu protecţie strictă a Parcului Național Retezat;
	2. în păşunile din restul teritoriului ANP, păşunatul este permis numai în baza unui aviz scris emis de APNR, așa cum este specificat la art. 16, alin. (1); tranzitarea teritoriului ANP care se îndreaptă spre/dinspre locuri de pășunat din afara acestora se face tot pe bază de aviz scris emis de către APNR, proprietarii acestora având obligația de a întreprinde în timp util, înaintea traversării ANP, demersurile necesare obținerii avizului respectiv;
	3. păşunatul se permite doar pe suprafeţele cu iarbă ale păşunilor, fiind interzis pe celelalte suprafeţe componente ale golului alpin: jnepenișuri, grohotişuri, stâncării, teren neproductiv;
	4. păşunatul cu caprine este interzis pe tot teritoriul ANP;
	5. păşunatul cu ovine este interzis pe valea Pietrele, cu excepția tranzitării;
	6. în căldările lacurilor Bucura, Lia, Ana, Florica şi Viorica păşunatul este permis pe suprafeţele stabilite de comun acord cu RNP Romsilva- Administrația Parcului Național Retezat R.A. şi precizate în contract, astfel încât să nu se deranjeze coloniile de marmote existente în zonă, locul de campare și mlaștinile în care vegetează specii de plante rare;
	7. amplasarea stânelor şi a adăposturilor pastorale este permisă pe toată suprafaţa de pășune din ANP, cu excepţia Rezervaţiei Ştiinţifice Gemenele, dar numai cu aprobarea APNR; stânele şi adăposturile pastorale trebuie să fie adaptate specificului montan şi încadrate în peisaj; se interzice folosirea de materiale sintetice poluante - plastic de orice fel, nylon, asbest și altele asemenea - la confecționarea pereților și/sau a acoperișurilor stânelor;
	8. este interzisă amplasarea locurilor de târlire în imediata apropiere a pâraielor, mlaștinilor, și a lacurilor alpine, sau la mai puțin de 100 m în amonte de lacuri;
	9. numărul de câini admis se înscrie în avizul de pășunat, în funcţie de numărul de animale din fiecare turmă, în limitele prevăzute de legislaţia în vigoare. Câinii vor purta obligatoriu jujee regulamentare. Pentru fiecare câine este obligatoriu să se prezinte adeverinţa de vaccinare şi deparazitare. Proprietarii câinilor au obligația de a-i ține în permanență sub control și sunt responsabili de comportamentul acestora, precum și de eventualele pagube și/sau daune produse de aceștia;
	10. trecerea prin fond forestier şi trecerea la apă se face cu respectarea reglementărilor în vigoare, cu acordul proprietarilor sau administratorilor fondului forestier tranzitat;
	11. este interzisă trecerea și/sau staționarea turmelor de animale domestice prin zonele înmlăștinite situate de-a lungul văilor și pâraielor montane unde vegetează specii de plante rare;
	12. pe suprafața ANP sunt interzise activitățile de curățare/întreținere a pășunilor, fără acordul scris al Administrației Parcului Național Retezat R.A.;
	13. pe suprafața ANP se va face utilizarea controlată a îngrășămintelor organice conform Programului de Acțiune pentru protecția apelor împotriva poluării cu nitrați din surse agricole și se va respecta legislația cu privire la utilizarea îngrășămintelor chimice;

**Art.19.** RNP Romsilva- Administrația Parcului Național Retezat R.A. monitorizează activitatea de păşunat în ANP pentru stabilirea impactului acestei activităţi asupra florei şi faunei şi pentru stabilirea unor eventuale măsuri de refacere a zonelor degradate, sau instituirea de restricţii în zonele afectate, cu respectarea prevederilor legale în vigoare.

## Cercetarea ştiinţifică

**Art.20.** Cercetarea ştiinţifică în ANP va fi orientată, pe cât posibil, spre realizarea scopului primordial - cel de conservare a biodiversităţii şi de protecţie a speciilor şi habitatelor.

**Art.21.** În baza rezultatelor temelor de cercetare desfăşurate în ANP, acceptate şi avizate de forurile ştiinţifice abilitate, APNR propune măsurile de conservare ce se impun pentru realizarea obiectivelor ANP, măsuri care se supun aprobării Consiliului Ştiințific al Parcului Național Retezat.

**Art.22.** (1) Activitatea de cercetare ştiinţifică pe teritoriul ANP se desfăşoară cu avizul scris al APNR, care sprijină logistic, la solicitare şi în măsura posibilităţilor, această activitate. Conform art. 23, alin. (1) din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, activităţile de cercetare în Rezervaţia Ştiinţifică Gemenele se desfăşoară cu acordurile Academiei Române şi al RNP Romsilva- Administrația Parcului Național Retezat R.A..

1. În cazul temelor de cercetare de pe teritoriul ANP, se va încheia cu cei care derulează cercetările un document care să asigure accesul RNP Romsilva- Administrația Parcului Național Retezat R.A. la rezultate, în vederea utilizării lor în activitatea de management a ANP. Clauzele şi drepturile asupra utilizării rezultatelor se stabilesc de comun acord.
2. Orice studii care planifică activităţi de exploatare a resurselor naturale pe suprafaţa ANP, cum sunt studiile care planifică activităţi silvice, agricole, zootehnice, turistice, hidrologice, geologice

şi altele asemenea, orice proiecte care planifică lucrări de construcţii de orice fel, activităţile culturale, sportive şi altele asemenea, se supun în mod obligatoriu de către proiectanţi/organizatori avizării/aprobării de către RNP Romsilva- Administrația Parcului Național Retezat R.A. Avizarea este necesară în vederea verificării de către administraţia parcului a încadrării activităţilor planificate de studiile sau proiectele menţionate în prevederile planului de management.

**Art.23.** În cazul apariţiei în ANP a unor specii invazive de plante şi/sau animale, care periclitează integritatea ecosistemelor, se vor lua măsuri de stopare şi eliminare a acestora, pe baza documentaţiilor avizate de consiliul științific.

## Activitatea speologică

**Art.24.** (1) Activitatea speologică se desfăşoară conform reglementărilor legale în vigoare, cu avizul scris al RNP Romsilva- Administrația Parcului Național Retezat R.A.

1. Administrarea peşterilor de pe teritoriul ANP se poate face direct de către APNR sau în comun/parteneriat cu organizaţiile de specialitate, conform legislaţiei în vigoare, cu avizul consiliului științific.
2. Accesul în peşterile de pe teritoriul ANP se face cu avizul scris al RNP Romsilva- Administrația Parcului Național Retezat R.A., excepţie făcând persoanele care exercită atribuţii de control.

## Turism, reguli de vizitare

**Art.25.** În ANP sunt permise activităţi de turism şi de educaţie, cu respectarea regulilor de vizitare înscrise în prezentul regulament. Nu sunt permise activităţi de turism în Rezervaţia Ştiinţifică Gemenele.

**Art.26.** Punctele de acces în ANP, în scop turistic, sunt: Gura Apelor, Gura Zlata, Râuşor, Cârnic, Baleia, Stâna de Râu, Buta şi Câmpuşel.

**Art.27.** (1) Accesul în Rezervaţia Ştiinţifică Gemenele este permis conform prevederilor art. 7, pct. A din prezentul regulament. Accesul este permis numai pentru cercetători şi/sau specialişti în domenii legate de conservare/mediu, studenţi la specializări în domeniile respective, grupuri care desfăşoară excursii de studii/practică în aceste domenii.

1. Mărimea grupurilor care intră în rezervaţia știinţifică nu poate fi mai mare de 10 persoane, cu excepția cazurilor speciale aprobate de Comisia pentru Ocrotirea Monumentelor Naturii.
2. Restricţiile de acces nu se aplică personalului angajat/contractual al RNP Romsilva- Administrația Parcului Național Retezat R.A., personalului angajat/contractual al Academiei Române şi delegaţilor/reprezentanţilor structurilor de control abilitate conform legii.

(5) Sunt exceptate de la restricţia de acces şi următoarele persoane: membrii echipelor Salvamont în cadrul acţiunilor de căutare/salvare, personalul din cadrul structurilor de administrare silvică suprapuse teritoriului Parcului Național Retezat, specialiştii-montani din cadrul Jandarmeriei Române aflaţi în exerciţiul funcţiunii, precum și turiștii care traversează porțiunea de potecă turistică marcată ce face legătura între Șaua Retezatului și Poarta Bucurei.

**Art.28.** (1) Pentru completarea resurselor financiare necesare bunei administrări a ANP, potrivit planului de management şi a regulamentului, RNP Romsilva- Administrația Parcului Național Retezat R.A. percepe un tarif de vizitare stabilit conform prevederilor legale.

Tariful de vizitare poate fi modificat urmând aceeaşi procedură prin care a fost instituit.

1. Vizitatorii Parcului Național Retezat trebuie să achite tariful de vizitare de la alin. (1), iar sumele astfel rezultate se constituie ca venituri proprii pentru APNR, în condițiile legii.
2. Tariful va fi încasat prin emiterea de bilete de vizitare sau prin mijloace electronice de plată. Forma şi valoarea biletului de vizitare se stabilesc de către RNP Romsilva- Administrația Parcului Național Retezat R.A., cu avizul autorităţii publice centrale competente. Biletele se pot obţine din locurile anunţate pe site-ul [www.retezat.ro.](http://www.retezat.ro/) Pe teritoriul parcului, biletele se obţin de la persoane care deţin legitimaţie de administrator avizată de Agenția Națională pentru Arii Naturale Protejate sau prezintă un document prin care APNR le atestă calitatea de a emite asemenea bilete.
3. Excepţii de la plata tarifului de vizitare:
	1. persoanele sub 18 ani;
	2. voluntarii care deţin un document oficial valabil sau un contract de voluntariat valabil care atestă colaborarea cu APNR;
	3. personalul de supraveghere a animalelor pentru care s-au contractat păşuni în ANP;
	4. personalul RNP Romsilva- Administrația Parcului Național Retezat R.A. şi membrii Consiliului Ştiinţific al Parcului Național Retezat R.A.;
	5. personalul structurilor de administrare silvică a fondului forestier de pe teritoriul parcului;
	6. personalul Academiei Române;
	7. membrii serviciilor publice Salvamont care activează pe teritoriul Parcului Național Retezat;
	8. personalul de serviciu al construcţiilor legale de pe teritoriul parcului, pe perioada desfăşurării unor acţiuni direct legate de administrarea respectivelor construcţii;
	9. împuterniciţii pentru implementarea prezentului regulament, pe bază de legitimaţie/împuternicire eliberată de RNP Romsilva- Administrația Parcului Național Retezat R.A.;
	10. personal de la alte unităţi/instituţii, cu delegaţie pentru exercitarea atribuţiilor de serviciu;
	11. localnicii care dovedesc cu acte de identitate faptul că au domiciliul stabil într-una din localităţile care deţin terenuri în parc;
	12. persoanele cu handicap, pentru care legislaţia în vigoare prevede astfel de scutire;
	13. membrii structurilor de specialişti-montani din cadrul Jandarmeriei Române care activează pe teritoriul Parcului Național Retezat, precum şi alţi lucrători din cadrul Inspectoratului General al Jandarmeriei Române și al unităților/subunităților subordonate, pe timpul cât desfăşoară activităţi şi misiuni în sprijinul celor dintâi.

**Art.29.** (1) Vizitarea ANP se face pe propria răspundere a vizitatorilor și este permisă numai pe traseele turistice marcate cu semne convenţionale: marcaje vopsite cu bandă, triunghi, cruce sau punct de diferite culori şi încadrate cu chenar alb, precum şi pe traseele de alpinism marcate şi pitonate, aflate în evidenţa RNP Romsilva- Administrația Parcului Național Retezat R.A. APNR nu este responsabilă pentru producerea unor evenimente în urma cărora se cauzează daune/prejudicii persoanelor fizice și/sau juridice care desfășoară activități pe teritoriul ANP.

1. Pentru propria lor siguranță, turiștii care circulă pe traseele marcate din ANP au obligația de a purta încălțăminte adecvată condițiilor de zonă montană înaltă – bocanci/ghete cu înălțimea carâmbului cel puțin până la nivelul gleznei și cu talpă aderentă. Eventuale derogări de la această regulă pot fi acordate de către RNP Romsilva- Administrația Parcului Național Retezat R.A. cu ocazia unor evenimente sportive, pe propria răspundere a organizatorilor și/sau participanților.
2. Abaterea de la traseele menţionate la alin. (1) este permisă pentru:
	1. personalul RNP Romsilva- Administrația Parcului Național Retezat R.A., în exercitarea atribuţiunilor de serviciu;
	2. membrii serviciilor publice Salvamont în acţiuni de patrulare, căutare, salvare sau antrenament;
	3. specialişti-montani din cadrul Jandarmeriei Române pentru același fel de acțiuni ca cele menționate la pct. b);
	4. personalul silvic şi personalul instituţiilor cu rol de îndrumare şi/sau control în domeniu, pentru exercitarea atribuţiunilor de serviciu;
	5. personalul de însoţire a animalelor domestice la păşunat;
	6. voluntari, cercetători şi alte persoane care deţin aprobare scrisă de la APNR şi afişează însemne specifice;
	7. participanţi la competiţii, acţiuni, tabere şi altele asemenea, cu aprobarea scrisă a APNR pentru abaterea de la traseu solicitată;
	8. alpinişti echipaţi, pentru acces de la poteca turistică marcată la intrarea pe traseul de alpinism, după anunţarea personalului Salvamont şi APNR asupra traseului propus;
	9. speologi echipaţi, pentru acces la peşteri;
	10. personal al unor instituții publice cu competențe conform legii.
3. Practicarea cățărării pe stâncă se face doar în zonele delimitate și consacrate, pe traseele omologate din:
	1. Peretele Bucura 2 și Bucura 3;
	2. Turnul Porții și Peretele Judelui;
	3. Valea Rea - Colții Pelegii;
	4. Peretele nordic al Vârfului Retezat – zona Ștevia;
	5. Zona Crestei Stânișoara – deasupra Cabanei Gențiana.
4. Cățărarea pe stâncă, în perioada primăvară-toamnă se face în următoarele condiții:
	1. doar cu utilizarea echipamentelor de asigurare mobile, demontabile, fiind interzisă utilizarea pitoanelor care nu pot fi recuperate, respectiv a ancorelor care necesită forarea/găurirea stâncii;
	2. fără a distruge habitatele sau zonele cu vegetație întâlnite;
	3. accesul la baza traseelor de cățărare se face doar utilizând traseele turistice marcate, iar ieșirea de pe acestea spre perimetrul de cățărare se va face pe calea cea mai scurtă accesibilă și cu cel mai redus impact asupra cadrului natural;
	4. orice deschidere de traseu nou se realizează doar utilizând echipamente de asigurare mobile, demontabile, în baza avizului scris al APNR;
5. Activitatea de alpinism, în perioada iernii, se poate face pe rutele menționate la alin. (4), pe Creasta Pietrele și pe Creasta Stânișoarei și cu respectarea condițiilor prevăzute la alin. (5);
6. Activitatea de schi de tură și tură pe rachete de zăpadă, în scop turistic, se efectueză pe trasele turistice marcate sau în apropierea lor.

**Art.30.** a) Întreţinerea marcajelor turistice, reamenajarea traseelor turistice, deschiderea de noi trasee şi amplasarea panourilor indicatoare şi informative se face conform prevederilor legale, cu aprobarea scrisă a RNP Romsilva- Administrația Parcului Național Retezat R.A., iar în cazul traseelor noi după omologarea acestora conform prevederilor legale.

b) Reamenajarea traseelor de alpinism - escaladă se face de către alpinişti autorizaţi de Federaţia Română de Alpinism şi Escaladă - FRAE, după obţinerea avizelor din partea RNP Romsilva- Administrația Parcului Național Retezat R.A. și a Serviciului Public Județean Salvamont Hunedoara.

**Art.31.** Camparea pe teritoriul ANP se reglementează astfel:

1. Camparea este permisă în următoarele locuri:
* în zonele de dezvolatare durabilă, conform semnalizărilor;
* în Poiana Pelegii – zona refugiului Salvamont;
* pe Vl. Lăpuşnicului Mare – din loc în loc, conform semnalizărilor;
* în porțiunea din cuveta lacului de acumulare Gura Apelor de la baraj până în dreptul cabanei silvice Gura Apelor, în măsura posibilităților;
* lângă refugiul turistic Branu;
* lângă Tăul Gugu;
* lângă Lacul Scărișoara;
* pe Vl. Râului Mare – din loc în loc, conform semnalizărilor;
* la Gura Zlata – zona cabanei silvice şi pe platoul de deasupra ei;
* lângă Lacul Zănoaga – zona refugiului turistic;
* la Râuşor;
* la Cârnic;
* la Pietrele – platoul din dreapta intrării în poiană dinspre Cârnic;
* lângă Lacul Bucura – zona refugiului Salvamont;
* la Baleia – zona refugiului Salvamont;
* pe Vl. Râului Bărbat – din loc în loc, conform semnalizărilor;
* la Stâna de Râu – zona refugiului Salvamont;
* la Buta – zona refugiului Salvamont;
* la Câmpuşel – în poiana aflată peste drum de cabana silvică;
1. Proprietarii/administratorii de terenuri în ANP pot să amenajeze locuri de campare numai în punctele stabilite de comun acord cu APNR;
2. Camparea este interzisă în Rezervaţia Ştiinţifică Gemenele;
3. Săparea de şanţuri în jurul corturilor sau așezarea oricăror materiale de origine vegetală - crengi, cetină, ferigi, muşchi și altele asemenea - dedesubtul, deasupra sau în jurul corturilor este interzisă;
4. Camparea în afara perimetrelor permise se poate face numai în următoarele situaţii:
	1. pentru activități de cercetare, cu aprobare scrisă emisă de APNR;
	2. pentru voluntarii care activează pe teritoriul parcului, cu aprobare scrisă emisă de APNR, în situaţia în care sarcinile de îndeplinit fac necesar acest lucru;
	3. pentru misiuni de supraveghere şi control efectuate de rangeri, personalul Serviciului Public Județean Salvamont Hunedoara şi/sau specialişti-montani din cadrul Jandarmeriei Române;
5. Pentru toate situaţiile descrise la litera e) este obligatorie afișarea pe cort a unui semn distinctiv de identificare, conform unei înțelegeri prealabile cu APNR;
6. Pe perioada iernii, în cazuri deosebite, se permite amenajarea bivuacului în ANP, cu excepţia Rezervaţiei Ştiinţifice Gemenele.

**Art.32.** (1) Pe teritoriul ANP este interzisă aprinderea/întreţinerea focului deschis.

1. Folosirea vegetaţiei lemnoase, uscată sau verde, a cărbunilor și a altor combustibili solizi pentru facerea focului, este interzisă;
2. Prin excepţie de la prevederile alin. (1) şi (2), se permite facerea focului deschis la stâne, cu material lemnos aprovizionat conform prevederilor legale, precum și în zonele de dezvoltare durabilă ale Parcului Național Retezat;
3. În locurile de campare se permite doar utilizarea primusului sau a altor dispozitive similare.
4. Respectarea normelor de prevenire şi stingere a incendiilor, atât a celor generale cât și a celor specifice silvice, este obligatorie în toate cazurile.

**Art.33.** Regimul deşeurilor pe teritoriul ANP se reglementează astfel:

* 1. este interzisă abandonarea deşeurilor de orice fel pe teritoriul ANP. Turiştii au obligaţia de a evacua deşeurile proprii în afara ANP şi de a le depune în locuri special amenajate pentru colectare;
	2. proprietarii/administratorii clădirilor de orice fel şi a locurilor de campare pentru care se percepe tarif de campare au obligaţia colectării deşeurilor şi depozitării temporare a acestora în containere, cu respectarea reglementărilor legale şi astfel încât să nu existe posibilitatea de acces la ele a animalelor domestice şi/sau sălbatice. Locurile permise pentru depozitarea temporară, pentru maximum 30 de zile, a deşeurilor provenite din activitatea cabanelor/pensiunilor sunt: Cârnic, Cabana Pietrele, Cabana Genţiana, Cabana Gura Zlata, Cabana Gura Apelor, Cabana Rotunda, Râuşor, Cantonul silvic Câmpuşel, Cabana Buta;
	3. obligativitatea şi responsabilitatea evacuării de pe teritoriul ANP a deşeurilor de orice fel provenite din activitatea cabanelor/pensiunilor/caselor de vacanţă/altor clădiri şi a locurilor de campare cu plată revine administratorilor/proprietarilor acestora;

**Art.34.** (1) Se interzic: tăierea fără drept, incendierea, distrugerea sau degradarea prin orice mijloace a jneapănului şi a zâmbrului.

(2) Se interzic: tăierea, ruperea sau scoaterea din rădăcini a arborilor, puieţilor sau lăstarilor, precum şi însuşirea celor rupţi sau doborâţi de fenomene naturale sau de către alte persoane, dacă aceste activități sunt efectuate fără drept.

**Art.35.** Se interzic: colectarea, distrugerea/degradarea oricăror specii de plante şi animale, a rocilor, speleotemelor, fosilelor şi a oricăror altor eşantioane de origine naturală din ANP, dacă aceste activități sunt efectuate fără drept.

**Art.36.** (1) Colectarea în scop științific a oricăror specii de plante şi animale, a rocilor, speleotemelor, fosilelor şi a oricăror alte eşantioane de origine naturală de pe teritoriul ANP se poate face numai cu acordul scris al RNP Romsilva- Administrația Parcului Național Retezat R.A.

(2) Pe teritoriul Parcului Național Retezat colectarea fructelor de pădure și a ciupercilor se permite doar pentru consum propriu, în limita a aproximativ 5 kg/zi/persoană, cu condiția respectării celorlalte prevederi ale prezentului regulament.

**Art.37.** (1) Accesul câinilor de companie în ANP este permis doar cu condiţia ca aceștia să fie ţinuţi permanent în lesă. Pentru fiecare câine proprietarul trebuie să prezinte actele doveditoare a stării de sănătate.

(2) Câinii utilitari folosiţi în acţiuni specifice pe teritoriul ANP, inclusiv pentru paza turmelor, sunt exceptaţi de la obligativitatea purtării lesei, proprietarii acestora având însă obligativitatea prezentării actelor doveditoare a stării de sănătate a acestor câini.

(3) Proprietarii câinilor de orice fel sau ai altor animale de companie sunt direct răspunzători pentru efectele comportamentului acestora pe teritoriul ANP.

**Art.38.** Este interzisă perturbarea liniştii pe întreg teritoriul ANP, inclusiv dar fără a se limita la: trasee, locuri de campare, refugii, cabane, stâne, prin orice modalitate generatoare de zgomot: strigăte, cântece interpretate prin viu grai, folosirea de aparatură electronică, pocnitori, folosirea de utilaje, mijloace de transport, echipamente și aparatură de orice fel. Excepție de la interdicția folosirii utilajelor, echipamentelor de orice fel și a mijloacelor de transport sunt cazurile de necesitate reprezentate de persoane sau bunuri aflate în pericol, activități de construcții/reparații și altele asemenea.

**Art.39.** Este interzisă distrugerea sau degradarea următoarelor obiecte: panouri informative şi indicatoare; stâlpi, plăci, săgeţi indicatoare sau alte semne de marcaj de pe traseele turistice; semne de delimitare a parcului și a zonelor interne; semne amenajistice silvice.

**Art.40.** Este interzisă degradarea sau distrugerea refugiilor, adăposturilor, podeţelor sau a oricăror altor construcţii sau amenajări aflate în mod legal pe teritoriul ANP.

**Art.41.** (1) Este interzisă folosirea ambarcaţiunilor de orice fel şi a echipamentelor de scufundare pe şi în cursurile de apă şi lacurile din ANP, cu excepţia acţiunilor de salvare şi a celor de cercetare ştiinţifică, cu aprobare scrisă de la RNP Romsilva- Administrația Parcului Național Retezat R.A.

(2) Prin excepție de la prevederile alin. (1), se permite utilizarea ambarcațiunilor pe lacul de acumulare Gura Apelor, conform art. 15, pct. (2).

**Art.42.** Scăldatul şi utilizarea de detergenţi pentru spălare în toate apele de pe teritoriul ANP sunt interzise.

**Art.43.** RNP Romsilva- Administrația Parcului Național Retezat R.A. monitorizează turismul pe teritoriul ANP, în vederea stabilirii impactului acestei activităţi asupra florei și faunei din parc şi pentru stabilirea măsurilor de protecţie ce se impun, inclusiv a celor de restricţionare a accesului turiştilor, dacă acest lucru se impune pentru conservare.

**Art.44.** (1) În ANP, în afara drumurilor destinate accesului public, circulația mijloacelor motorizate: automobile, ATV, snowmobile, motociclete, scutere, motorete şi altele asemenea, în alte scopuri decât cele privind gospodărirea fondului forestier și a faunei, este permisă numai cu aprobarea proprietarului/administratorului drumului și a APNR;

(2) Pe potecile turistice din ANP accesul cu biciclete, motorete, scutere, motociclete şi altele asemenea este interzis.

**Art.45.** Se interzice survolarea voluntară cu orice tip de aparat de zbor cu motor termic, cu sau fără pilot, a teritoriului ANP la o înălțime mai mică de 1000 m de suprafața terenului.

1. Prin excepție de la prevederile alin. (1), se permite survolarea la joasă înălțime a teritoriului ANP și aterizarea pe acesta a aparatelor de zbor în următoarele cazuri:
	1. asigurarea siguranței naționale;
	2. asigurarea securității și/sau sănătății oamenilor și animalelor, inclusiv acțiuni de căutare și/sau salvare, cu înștiințarea prealabilă a APNR;
	3. prevenirea sau înlăturarea efectelor unor catastrofe naturale: incendii, inundații, alunecări de teren și altele asemenea, cu înștiințarea prealabilă a APNR;
	4. acțiuni de transport persoane și/sau bunuri pentru activități care se desfășoară pe teritoriul parcului, dar numai cu aprobare scrisă emisă de APNR;
	5. alte situații deosebite, conform prevederilor legale în vigoare.

## Serviciul Salvamont

**Art.46.** Pe teritoriul Parcului Național Retezat își desfășoară activitatea formaţii ale Serviciului Public Județean Salvamont Hunedoara, care asigură permanenţă în puncte fixe, patrulează pe traseele turistice şi intervin în caz de necesitate - rătăciri, accidente, probleme de sănătate şi altele asemenea.

**Art.47.** Punctele de permanenţă pentru personalul Salvamont şi personalul RNP Romsilva- Administrația Parcului Național Retezat R.A. sunt stabilite la Lacul Bucura, Poiana Pelegii, Lacul Zănoaga, Râuşor, Pietrele și Buta.

**Art.48.** RNP Romsilva- Administrația Parcului Național Retezat R.A. colaborează cu membrii formaţiilor Salvamont în acţiunile de pază şi de coordonare a voluntarilor pentru diverse activităţi organizate pe teritoriul ANP.

**Art.49.** În caz de necesitate, RNP Romsilva- Administrația Parcului Național Retezat R.A. sprijină logistic formațiile Salvamont, în limita posibilităţilor.

**Art.50.** (1) Competiţiile, manifestările de grup, cursurile şi taberele de orice fel, care presupun accesul pe teren în zona ANP, se organizează doar cu acordul scris al APNR, a cărui obținere este în sarcina organizatorilor respectivelor evenimente.

(2) Pe teritoriul ANP, cursurile de alpinism sau de ghizi, inclusiv cele numite ”școli”, sunt permise doar cu avizul scris al Serviciului Public Județean Salvamont Hunedoara şi acordul scris al RNP Romsilva- Administrația Parcului Național Retezat R.A., și numai dacă acestea sunt organizate şi conduse de instructori autorizaţi de Federaţia Română de Alpinism–Escaladă pentru alpinism, sau de instituţiile abilitate pentru ghizi. Documentele care atestă calitatea de ghid sau instructor vor fi prezentate odată cu cererea de organizare a acţiunii.

## Construcţii

**Art.51.** Pe teritoriul ANP există următoarele clădiri/obiective construite:

1. proprietatea Academiei Române: Casa laborator Gemenele, cabana Rotunda și punctele de observare şi control de la Gura Zlata, Pietrele și Rotunda;
2. Punctul de Informare Pietrele, cantonul silvic Gura Zlata, cabana silvică Gura Zlata, cantonul silvic Gura Apelor, cantonul silvic Rotunda, cabana silvică Rotunda, observatorul Judele, observatorul Slăvei, adăpostul pentru rangeri Gura Bucurei, observatorul Merila, observatorul Coşuri, observatorul Galbena, refugiul turistic Stănuleţi, refugiul turistic Zănoaga, refugiul Branu, adăpostul pentru rangeri Dâlma cu Brazi;
3. stâna-refugiu Vl. Pelegii;
4. cantonul hidrologic Subrotunda;
5. complexul turistic Pietrele;
6. cabana Genţiana;
7. baza Salvamont Râuşor, refugiile Salvamont Bucura, Poiana Pelegii, Stâna de Râu, Pietrele şi Buta;
8. refugiul Condor;
9. stațiunea Râuşor – case de vacanță și pensiuni;
10. construcţiile din vecinătatea lacului de acumulare Gura Apelor, barajul Gura Apelor, captarea Râuşor, captarea afluent dreapta Râuşor, captarea Ciurila, captarea Nucşoara, traversarea Nucşoara, traversarea Obârşia Nucşoarei, captarea Paroşi;
11. cabana turistică Buta.

**Art.52.** (1) Pe teritoriul ANP, regimul construcţiilor, altele decât cele pastorale, este reglementat de prevederile Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și

completări prin Legea nr. 49/2011, cu modificările și completările ulterioare și ale Ordinului Ministrului Mediului și Schimbărilor Climatice nr. 1822/2020 privind aprobarea Metodologiei de atribuire în administrare și custodie a ariilor naturale protejate, cu modificările ulterioare.

(2) Construcţiile din ANP trebuie să respecte condiţiile prevăzute în planurile de urbanism legal aprobate pentru zonele respective.

**Art.53.** Realizarea de construcţii noi cu scop ştiinţific şi construcţii noi necesare administrării parcului este permisă numai cu avizul scris al RNP Romsilva- Administrația Parcului Național Retezat R.A., emis în baza hotărârii Consiliului Ştiinţific al Parcului Național Retezat.

**Art.54.** (1) Sunt interzise activităţile din perimetrul ANP sau din vecinătatea acestuia care pot să genereze un impact negativ semnificativ asupra speciilor sălbatice şi habitatelor naturale, în lipsa actelor de reglementare specifice.

1. Construirea de cabane, pensiuni, case de vacanţă, sau realizarea în parc a oricăror lucrări de investiţii noi este permisă doar în zonele de dezvoltare durabilă, cu avizul scris al RNP Romsilva- Administrația Parcului Național Retezat R.A. şi al Direcţiei de Sănătate Publică competentă teritorial. Proiectele şi documentaţiile pentru aceste construcții trebuie să fie avizate de APNR.
2. Emiterea actelor de reglementare pentru planuri/proiecte/activităţi în ANP şi în vecinătatea acestora se realizează numai cu avizul scris al RNP Romsilva- Administrația Parcului Național Retezat R.A.
3. Construcţiile, dotările şi alte amenajări existente pe teritoriul ANP, realizate din investiţii publice pe terenuri ce aparţin domeniului public, vor fi destinate, cu prioritate, activităţilor administrative şi ştiinţifice ale celor care asigură managementul acestor ANP, precum şi altor activităţi în legătură cu buna administrare a ariilor naturale protejate ce fac obiectul prezentului regulament.
4. Proprietarii/administratorii obiectivelor care utilizează sursele de apă de pe teritoriul ANP sau din vecinătatea acestora sunt obligaţi să asigure debitele de servitute conform legislaţiei în vigoare, astfel încât să nu afecteze direct sau indirect ecosistemele şi/sau comunităţile locale.

**Art.55.** În termen de şase luni de la intrarea în vigoare a Planului de management al ANP, autorităţile publice judeţene şi/sau locale sunt obligate să armonizeze prevederile planurilor de urbanism cu prevederile planului menționat.

# CAPITOLUL IV

## Sancţiuni

**Art.56.** (1) Încălcarea dispoziţiilor prezentului regulament atrage, după caz, răspunderea administrativă, contravenţională, penală, materială sau civilă, conform legislaţiei în vigoare.

1. Pentru încălcarea prevederilor prezentului regulament se aplică sancţiunea contravenţională prevăzută la art. 53, alin. (3¹), lit. a, din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, sau alte sancțiuni contravenționale prevăzute de legislația în vigoare pentru faptele respective;
2. Prin excepţie de la prevederile alin. (2), se sancţionează cu amendă contravenţională de la 10000 lei la 20000 lei pentru persoane fizice şi de la 30000 lei la 60000 lei pentru persoane juridice încălcarea dispoziţiilor art. 54, alin. (2) şi (3) din prezentul regulament.

**Art.57.** (1) Încălcarea prevederilor legale se sancţionează potrivit dispoziţiilor legale în vigoare, de către persoanele împuternicite prin acte normative specifice, inclusiv prin prezentul regulament.

1. Sancţiunile stabilite pentru încălcarea prezentului regulament se pot aplica atât persoanelor fizice cât şi persoanelor juridice.
2. Constatarea contravenţiilor şi aplicarea sancţiunilor prevăzute la art. 56, alin. (2) şi (3) din prezentul regulament se face de către personalul cu atribuţii de control din cadrul RNP Romsilva- Administrația Parcului Național Retezat R.A., Serviciului Public Salvamont, Jandarmeriei Române, precum și al altor structuri abilitate conform legii.
3. Contravenientul poate achita pe loc sau în termenul prevăzut de lege de la data încheierii procesului-verbal sau, după caz, de la data comunicării acestuia, jumătate din minimul amenzii prevăzute în actul normativ, agentul constatator făcând menţiune despre această posibilitate în procesul-verbal de constatare şi sancţionare a contravenţiilor.
4. Personalul împuternicit să verifice respectarea regulamentului își dovedește identitatea cu legitimații de administrator/serviciu/control, emise conform legii.

# CAPITOLUL V

## Dispoziţii finale

**Art.58.** Prezentul regulament poate fi modificat, în condițiile legii, la propunerea RNP Romsilva- Administrația Parcului Național Retezat R.A.

**Art.59.** Regulamentul va fi adus la cunoştinţa publicului prin afișare la centrele de vizitare, punctele de informare, pe canalele media şi pe web site-ul APNR - [www.retezat.ro.](http://www.retezat.ro/)



R.N.P. ROMSILVA - ADMINISTRAȚIA PARCULUI NAȚIONAL RETEZAT R.A.

Sat Nucșoara, nr. 284, 337423, Comuna Sălașul de Sus, județul Hunedoara Tel: 0733 888 586, 0254 779 969

Fax: 0354 815 399

Email: office@retezat.ro Web: retezat.ro

